প্রেস বিজ্ঞপ্তি ॥ হবিগঞ্জ শহরের টাউন হল রোডে রাত্রীকালীন পরিচ্ছন্নতা কাজ পরিচালনা করেছে হবিগঞ্জ পৌরসভা। সোমবার সন্ধ্যার পর থেকে ওই এলাকায় পরিচ্ছন্নতা কাজ পরিচালনা করা হয়। মেয়র আলহাজ্ব জি কে গউছ পবিত্র হজ্বব্রত পালন শেষে পৌরসভায় যোগদান করলে তার তাৎক্ষনিক উদ্যোগে ১৮ সেপ্টেম্বর থেকে রাত্রীকালীন পরিচ্ছন্নতা কাজ শুরু হয়। এরই ধারাবাহিকতায় পৌরসভার উদ্যোগে শারদীয় দুর্গাপূজা উৎসবকে সফল ও সুন্দর করতে শহরের পূজা মন্ডপসহ গুরুত্বপূর্ন এলাকায় পরিচ্ছন্নতা কাজ পরিচালিত হয়। টাউন হল রোডে পরিচ্ছন্নতা কাজ চলাকালীন উপস্থিত ছিলেন দৈনিক খোয়াই পত্রিকার সম্পাদক শামীম আহছান, পৌর কাউন্সিলর শেখ নূর হোসেন, মোঃ আলমগীর, জেলা পরিষদের প্যানেল চেয়ারম্যান নূরুল আমীন ওসমান, সাংবাদিক সুরুজ আলীসহ অন্যান্যরা।